Hei, ja kiitos vastauksestasi! Noista kerrostalojen pihateiden läpireitityksistä (niissä tapauksissa, jolloin pihalla todella on "Ei läpikulkua" tai "Yksityisalue" -merkki) oli pitkä keskustelu OSM comunityn puolella (linkki siihen löytyy tuon pihatie-avaimen vikisivulta). Silloin konsensuksena oli, ettei näille teille tule soveltaa rajoittavaa access-tagia, koska nuo merkit eivät ole lainvoimaisia. Toki tämän keskustelun voi avata uudelleen ja yrittää argumentoida jonkun muun ratkaisun puolesta.

pihatie-tagin ajatuksena onkin dokumentoida tämä toive, ja reitittäjät voivat itse päättää noudattavatko sitä vai ei (eli juurikin: tulkitsevatko ne sen uudelleen access=destination tai =private) reititysgraafeissaan. En tiedä, mitä ohjelmaa HSL käyttää graafin luomiseksi, mutta teknisesti tällainen muutos tai uudelleentulkinta (joko datan importtivaiheessa tai graafin painotuksissa) on oman kokemukseni mukaan triviaalin helppo toteuttaa.

Itse pidän erinomaisen ongelmallisena, jos HSL ottaa tässä OSM dataan portinvartijan roolin, ja näitä muutetaan rajoittavaan access-arvoon ad hoc -pohjalla. Jo johdonmukaisuuden takia on hankalaa, jos vain ne polut, joista HSL saa sattumalta palautetta muutetaan rajoittavaan access-tagiin. Kuitenkin noita kehotuskylttejä on erittäin monella pihalla.

Mutta, kuten sanoin, toki tuon koko keskustelun voi avata uudelleen ja yrittää argumentoida toisen johtopäätöksen puolesta! Näin loppukaneettina, itse en olisi ollenkaan pahoillaan, jos tuo =destination-arvo tulisi tosiaan kaikkialla käyttöön, mutta (kuten tuosta aiemmasta keskustelusta kävi ilmi) tämä on ristiriidassa sen kanssa, että läpikulkukehoitus ei ole lainvoimainen, ja siten sotii OSMin access-tagiavaruutta vastaan.